**Napirend 14./ pontja**

A Budapest II. kerület, Lajos utca 10. szám alatti, 14807/2 hrsz-ú ingatlanon lévő trafóház kihelyezése közterületre

(írásbeli)

**Előterjesztő:** Dr. Láng Zsolt

Polgármester

**Előadó:** dr. Láng Orsolya

 Vagyonhasznosítási és Ingatlan-nyilvántartási Iroda vezetője

Budapest Főváros II. ker. Önkormányzat
343/2015.(XII.22.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat a tulajdonát képező Budapest II. kerület, Lajos utca 10. szám alatti, 14807/2 hrsz-ú, 288 m2 területű, „kivett épület és trafóház, udvar” megnevezésű ingatlanon lévő, 41318/10 jelű transzformátor-állomásnak a tulajdonában lévő 14809 hrsz-ú közterületre (Cserfa utca) történő áthelyezését követően a megvalósított közcélú hálózatot térítésmentesen tulajdonba és üzemeltetésre átadja az ELMŰ Hálózati Kft. (székhelye: 1132 Budapest, Váci út 72-74, Cg.:01-09-874142) részére.

A Képviselő-testület felhatalmazza a Polgármestert a jelen határozat mellékletét képező „Megállapodás közcélú hálózat átadás-átvételéről” elnevezésű dokumentum, valamint a transzformátor-állomás közterületre történő kihelyezése érdekében szükséges egyéb szerződések, dokumentumok Önkormányzat nevében történő aláírására

**Felelős:** Polgármester

**Határidő:** 2016. október 31.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

 vezetője